Komisijos Reglamentas (EB) Nr. 3236/94
1994 m. gruodžio 21 d.
dėl Austrijos, Suomijos ir Švedijos stojimo akto iš dalies keičiantis Reglamentą (EEB) Nr. 2123/89, nustatantį reprezentatyvių kiaulienos rinkų Bendrijoje sąrašą
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į Norvegijos, Austrijos, Suomijos ir Švedijos stojimo aktą, ypač į 169 straipsnį,
atsižvelgdama į 1975 m. spalio 29 d. Tarybos reglamentą (EEB) Nr. 2759/75 dėl bendro kiaulienos rinkos organizavimo [1], su paskutiniais pakeitimais, padarytais Reglamentu (EEB) Nr. 1249/89 [2], ypač į 4 straipsnio 6 dalį,
kadangi, Reglamento (EEB) Nr. 2759/75 4 straipsnio 2 dalis numato, kad skerdienos kaina Bendrijos rinkose yra nustatoma remiantis kainomis reprezentatyviose rinkose;
kadangi Komisijos reglamentas (EEB) Nr. 2123/89 [3] su paskutiniais pakeitimais, padarytais Reglamente (EEB) Nr. 3787/90 [4], nustato reprezentatyvių kiaulienos rinkų Bendrijoje sąrašą;
kadangi, siekiant taikyti Reglamento (EEB) Nr. 2759/75 4 straipsnio 2 dalį naujose valstybėse narėse, Reglamento (EEB) Nr. 2123/89 priedas turi būti iš dalies pakeistas, jį papildant reprezentatyvių Austrijos, Suomijos ir Švedijos rinkų sąrašu,
PRIĖMĖ ŠĮ REGLAMENTĄ,
1 straipsnis
Reglamento (EEB) Nr. 2123/89 priedas yra pakeičiamas šio reglamento priedu.
2 straipsnis
Šis reglamentas įsigalioja nuo 1995 m. sausio 1 d., atsižvelgiant į Norvegijos, Austrijos, Suomijos ir Švedijos stojimo sutarties įsigaliojimą.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje 1994 m. gruodžio 21 d.